# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 3/2017

# zo zasadnutia Kolégia rektora STU zo dňa 05. 04. 2017

**PRÍTOMNÍ: podľa prezenčnej listiny**

**PROGRAM:**

1. Dodatok číslo 2 k vnútornému predpisu STU číslo 8/2013 Štipendijný poriadok STU zo dňa 29.10.2013 (Š. Stanko)
2. Výročná správa Slovenskej technickej univerzity za rok 2016 (M. Peciar)

*Prizvaná: Mgr. Settey Hajdúchová*

1. Komunikácia s uchádzačmi o štúdium na STU (M. Peciar)

*Prizvaná: Mgr. Settey Hajdúchová*

1. Vyhodnotenie žiadostí o projekty mladých výskumníkov pre rok 2017 (M. Peciar)
2. Vyhodnotenie výzvy o významné umelecké alebo architektonické dielo za rok 2016 (M. Peciar)
3. Vyhodnotenie výzvy o najlepšiu publikáciu v roku 2016 (M. Peciar)
4. Návrh na člena do Komisie pre kozmické aktivity v SR (M. Peciar)
5. 80. výročie založenia STU/aktuálna situácia v príprave osláv (M. Peciar)
6. Zámer predaja nehnuteľností vo vlastníctve STU v Bratislave – areál Gabčíkovo (D. Faktor)

*Prizvaná: JUDr. Haladejová*

1. Návrh smernice rektora Pravidlá podpory študentských organizácií STU (D. Faktor)

*Prizvaná: JUDr. Haladejová*

1. Návrh na založenie inej právnickej osoby (D. Faktor)

*Prizvaná: JUDr. Haladejová*

1. Návrh na uzavretie dohody o uzavretí budúcej zmluvy o zriadení vecného bremena v prospech spoločnosti P1, s.r.o. (D. Faktor)

*Prizvaná: JUDr. Haladejová*

1. Zámer na odkúpenie pozemku v k. ú. Trnávka od firmy P1, s.r.o. (D. Faktor)

*Prizvaná: JUDr. Haladejová*

1. Návrh na zriadenie vecného bremena na pozemku vo vlastníctve STU v prospech spoločnosti Orange Slovensko, a.s. (D. Faktor)

*Prizvaná: JUDr. Haladejová*

1. Schválenie členstva STU v iných právnických osobách (D. Faktor)

*Prizvaná: JUDr. Haladejová*

1. Rozpočet STU – rozpis dotácie UVP (D. Faktor)

*Prizvaná: Ing. Matušková*

17. Rôzne

**PREDLOŽENÉ MATERIÁLY:**

1. Dodatok číslo 2 k vnútornému predpisu STU číslo 8/2013 Štipendijný poriadok STU zo dňa 29.10.2013
2. Výročná správa Slovenskej technickej univerzity za rok 2016
3. Komunikácia s uchádzačmi o štúdium na STU
4. Vyhodnotenie žiadostí o projekty mladých výskumníkov pre rok 2017
5. Vyhodnotenie výzvy o významné umelecké alebo architektonické dielo za rok 2016
6. Vyhodnotenie výzvy o najlepšiu publikáciu v roku 2016
7. Návrh na člena do Komisie pre kozmické aktivity v SR
8. 80. výročie založenia STU/aktuálna situácia v príprave osláv
9. Zámer predaja nehnuteľností vo vlastníctve STU v Bratislave – areál Gabčíkovo
10. Návrh smernice rektora Pravidlá podpory študentských organizácií STU
11. Návrh na založenie inej právnickej osoby
12. Návrh na uzavretie dohody o uzavretí budúcej zmluvy o zriadení vecného bremena v prospech spoločnosti P1, s.r.o.
13. Zámer na odkúpenie pozemku v k. ú. Trnávka od firmy P1, s.r.o.
14. Návrh na zriadenie vecného bremena na pozemku vo vlastníctve STU v prospech spoločnosti Orange Slovensko, a.s.
15. Schválenie členstva STU v iných právnických osobách
16. Rozpočet STU – rozpis dotácie UVP

17. Rôzne

**K BODU 1: Dodatok číslo 2 k vnútornému predpisu STU číslo 8/2013 Štipendijný poriadok STU zo dňa 29.10.2013**

Materiál uviedol prorektor Stanko v súlade s článkom 13 bod 7 vnútorného predpisu STU číslo 8/2013 zo dňa 29. 10. 2013

Štipendijný poriadok Slovenskej technickej univerzity v Bratislave v znení dodatku č. 1 zo dňa 24. 02. 2015. Materiál bol

prerokovaný na porade prorektora a prodekanov pre vzdelávanie dňa 20.3.2017 a na zasadnutí Vedenia STU dňa 22.3.2017.

Z diskusie:

Diskusia sa viedla prioritne k Čl. 11, bod (7), kde fakulty a ďalšie súčasti STU sú povinné v súlade s predmetným návrhom zasielať

v každom akademickom roku do štipendijného fondu rektora 15% (pôvodne 10%) zo sumy získanej do svojho štipendijného fondu

z výnosov zo školného. Časť prítomných nesúhlasila s uvedenou výškou (15%) a požadovala znížiť sumu na 10% a menej napriek tomu, že

materiál bol prerokovaný a odsúhlasený na porade prorektora a prodekanov pre vzdelávanie dňa 20.3.2017. Vzhľadom na skutočnosť, že

nedošlo medzi dekanmi k zhode, materiál bude predložený aj s touto informáciou na rokovanie Akademického senátu STU.

**UZNESENIE: 3.1/2017-KR**

Kolégium rektora STU prerokovalo materiál „Dodatok číslo 2 k vnútornému predpisu STU číslo 8/2013 Štipendijný poriadok Slovenskej technickej univerzity v Bratislave“ s pripomienkou a odporúča materiál predložiť na rokovanie Akademického senátu STU.

**K BODU 2: Výročná správa Slovenskej technickej univerzity za rok 2016**

Materiál uviedol prorektor Peciar. Prizvaná: Mgr. Settey Hajdúchová.

Dokument bol predložený v nadväznosti na závery prieskumu, realizovaného GfK Slovensko vo februári 2017.

Z diskusie:

V rámci krátkej diskusie prodekan Gatial požiadal o preverenie a porovnanie údajov v tabuľke č. 13 (Publikačná činnosť vysokej školy za rok 2016 a porovnanie s rokom 2015) s textovou verziou správy. V nadväznosti na uvedené prorektor Peciar tiež požiadal prítomných o kontrolu správnosti zaradenia jednotlivých projektov v rámci tabuľky č. 19 (Finančné prostriedky na výskumné projekty získané v roku 2016) a tabuľky č. 20 (Finančné prostriedky na ostatné (nevýskumné) projekty získané v roku 2016). Akékoľvek pripomienky a korekcie v textovej a tabuľkovej časti je možné obratom nahlásiť prorektorovi Peciarovi.

**UZNESENIE: 3.2/2017-KR**

Kolégium rektora STU prerokovalo Výročnú správu STU za rok 2016 odporúča materiál predložiť na rokovanie Akademického senátu STU.

**K BODU 3: Komunikácia s uchádzačmi o štúdium na STU**

Materiál uviedol prorektor Peciar. Prizvaná: Mgr. Settey Hajdúchová.

Dokument bol predložený v nadväznosti na závery prieskumu, realizovaného GfK Slovensko vo februári 2017.

V rámci krátkej diskusie rektor požiadal Mgr. Settey Hajdúchovú, aby boli zverejňované texty odkomunikované s dekanmi a zároveň, aby v dvojtýždňovom intervale boli dekani informovaní o aktuálnom priebehu komunikácie so študentmi.

**UZNESENIE: 3.3/2017-KR**

Kolégium rektora STU prerokovalo predložený návrh komunikácie s potenciálnymi uchádzačmi o štúdium na STU prostredníctvom

externej poštovej služby v zmysle navrhovaných krokov a časového harmonogramu.

**K BODU 4: Vyhodnotenie žiadostí o projekty mladých výskumníkov pre rok 2017**

Materiál uviedol prorektor Peciar.

Program na podporu mladých výskumníkov je predpríprava k zapájaniu sa mladých výskumníkov do získavania prostriedkov na výskumnú činnosť prostredníctvom domácich a zahraničných grantových agentúr.

**UZNESENIE: 3.4/2017-KR**

Kolégium rektora STU berie na vedomie vyhodnotenie žiadostí o projekty mladých výskumníkov pre rok 2017.

**K BODU 5: Vyhodnotenie výzvy o významné umelecké alebo architektonické dielo za rok 2016**

Materiál uviedol prorektor Peciar.

Ide o posilnenie motivácie pracovníkov STU na prezentáciu svojich špičkových vedeckých a umeleckých výkonov.

**UZNESENIE: 3.5/2017-KR**

Kolégium rektora STU berie na vedomie vyhodnotenie výzvy o významné umelecké alebo architektonické dielo za rok 2016.

**K BODU 6: Vyhodnotenie výzvy o najlepšiu publikáciu v roku 2016**

Materiál uviedol prorektor Peciar.

Ide o posilnenie motivácie pracovníkov STU na publikovanie v špičkových a vysokoimpaktovaných periodikách.

**UZNESENIE: 3.6/2017-KR**

Kolégium rektora STU berie na vedomie vyhodnotenie výzvy o najlepšiu publikáciu v roku 2016.

**K BODU 7: Návrh na člena do Komisie pre kozmické aktivity v SR**

Materiál uviedol prorektor Peciar.

MŠVVaŠ SR oslovilo STU ohľadom nominácie nového člena do Komisie pre kozmické aktivity SR, nakoľko plánujú zvolať členov v priebehu mesiaca apríla 2017. STU bola v komisii zastúpená prof. Ing. Stanislavom Biskupičom, DrSc., prorektorom pre vedu a výskum.

**UZNESENIE: 3.7/2017-KR**

Kolégium rektora STU berie na vedomie a súhlasí s nomináciou člena do Komisie pre kozmické aktivity v SR, doc. RNDr. Pavla Valka, CSc.,

z FEI STU, ktorý je aktívny v rámci pôsobenia ESA na Slovensku a taktiež je jedným zo zástupcov SR v komisii expertov pre politiku EÚ v

oblasti kozmických aktivít.

**K BODU 8: 80. výročie založenia STU/aktuálna situácia v príprave osláv**

Materiál uviedol prorektor Peciar.

Dokument bol predložený ako informácia o aktuálnom stave príprav osláv 80. výročia založenia STU.

**UZNESENIE: 3.8/2017-KR**

Kolégium rektora STU berie na vedomie aktuálny stav príprav 80. výročia založenia STU.

**K BODU 9: Zámer predaja nehnuteľností vo vlastníctve STU v Bratislave – areál Gabčíkovo**

Materiál uviedol kvestor. Prizvaná: JUDr. Haladejová.

Ide o postup v zmysle § 5 zákona č. 176/2004 Z. z. o nakladaní s majetkom verejnoprávnych inštitúcií (...) a smernice rektora č. 3/2015-SR Nakladanie s nepotrebným majetkom STU.

**UZNESENIE: 3.9/2017-KR**

Kolégium rektora STU prerokovalo zámer predaja nehnuteľností vo vlastníctve Slovenskej technickej univerzity v Bratislave zapísaných na LV 2109, okres Dunajská Streda, obec Gabčíkovo, k. ú. Gabčíkovo (ďalej len ,,zámer predaja nehnuteľností v Gabčíkove“) a odporúča zámer predaja nehnuteľností v Gabčíkove predložiť na vyjadrenie predchádzajúceho písomného súhlasu Akademickému senátu STU.

**K BODU 10: Návrh smernice rektora Pravidlá podpory študentských organizácií STU**

Materiál uviedol kvestor. Prizvaná: JUDr. Haladejová.

Predložený návrh stanovuje jednotné pravidlá pre poskytovanie finančnej podpory pre študentské organizácie STU.

Z diskusie:

V rámci krátkej diskusie Ing. Beňo v rámci Čl.3, bod 4 požiadal o zmenu dikcie v zmysle, aby k predloženým návrhom, na základe ktorých

môže byť poskytnutá podpora študentskej organizácii, rektor vyžiadal stanovisko študentskej časti Akademického senátu STU vždy.

Navrhol vyškrtnúť slovo „môže“.

Zároveň poďakoval vedeniu za vypracovanie predmetnej smernice a vyjadril názor, že sme vôbec prvá univerzita, ktorá takéto pravidlá

navrhla.

**UZNESENIE: 3.10/2017-KR**

Kolégium rektora STU prerokovalo návrh smernice rektora Pravidlá podpory študentských organizácií Slovenskej technickej univerzity v Bratislave s pripomienkou a po jej zapracovaní odporúča predmetný interný predpis vydať.

**K BODU 11: Návrh na založenie inej právnickej osoby**

Materiál uviedol kvestor. Prizvaná: JUDr. Haladejová.

Ide o postup podľa vnútorného predpisu STU „Pravidlá vkladania peňažných vkladov alebo nepeňažných vkladov STU do iných

právnických osôb“ číslo 6/2007-N zo dňa 19. 11. 2007.

**UZNESENIE: 3.11/2017-KR**

Kolégium rektora STU prerokovalo návrh na založenie inej právnickej osoby a odporúča predmetný materiál predložiť Akademickému senátu STU na vyjadrenie predchádzajúceho písomného súhlasu so zámerom STU založiť inú právnickú osobu a vložiť do nej peňažný vklad vo výške 5 tis. €.

**K BODU 12: Návrh na uzavretie dohody o uzavretí budúcej zmluvy o zriadení vecného bremena v prospech spoločnosti P1, s.r.o.**

Materiál uviedol kvestor. Prizvaná: JUDr. Haladejová.

Ide o záväzok STU zriadiť vecné bremeno na pozemku vo vlastníctve STU v k. ú. Trnávka v prospech spoločnosti P1, s.r.o., ktorý

je viazaný na vydanie právoplatného stavebného povolenia pre stavebníka P1, s. r. o. na zriadenie stavby trafostanice na pozemku v jeho

vlastníctve.

**UZNESENIE: 3.12/2017-KR**

Kolégium rektora STU prerokovalo návrh na uzavretie Dohody o uzavretí budúcej zmluvy o zriadení vecného bremena na pozemku vo vlastníctve STU, parc. č. 16952/15, k. ú. Trnávka, nachádzajúci sa na Technickej ulici č. 5 v Bratislave v prospech stavebníka P1, s. r. o.

a navrhuje predmetný materiál po vyjadrení Akademického senátu FEI STU predložiť na schválenie Akademickému senátu STU.

**K BODU 13: Zámer na odkúpenie pozemku v k. ú. Trnávka od firmy P1, s.r.o.**

Materiál uviedol kvestor. Prizvaná: JUDr. Haladejová.

Zámer predstavuje usporiadanie vzťahov medzi STU a spoločnosťou P1, s.r.o. týkajúcich sa pozemkov v katastrálnom území Trnávka za

účelom zrovnoprávnenia vzájomných práv a povinností.

**UZNESENIE: 3.13/2017-KR**

Kolégium rektora STU prerokovalo Zámer na odkúpenie pozemku v k. ú. Trnávka od spoločnosti P1, s.r.o. a odporúča tento materiál po vyjadrení Akademického senátu FEI STU predložiť na schválenie Akademickému senátu STU.

**K BODU 14: Návrh na zriadenie vecného bremena na pozemku vo vlastníctve STU v prospech spoločnosti Orange Slovensko, a.s.**

Materiál uviedol kvestor. Prizvaná: JUDr. Haladejová.

Ide o žiadosť investora Orange Slovensko, a.s. s cieľom umiestnenia optických káblov na pozemkoch vo vlastníctve STU

v katastrálnom území Staré Mesto.

**UZNESENIE: 3.14/2017-KR**

Kolégium rektora STU prerokovalo návrh na zriadenie vecného bremena na pozemkoch vo vlastníctve Slovenskej technickej univerzity v Bratislave a odporúča materiál po vyjadrení Akademického senátu Strojníckej fakulty STU predložiť na schválenie Akademickému senátu STU.

**K BODU 15: Schválenie členstva STU v iných právnických osobách**

Materiál uviedol kvestor ako zákonnú požiadavku súhlasu Akademického senátu STU a Správnej rady STU s peňažným a nepeňažným

vkladom do iných právnických osôb. Prizvaná: JUDr. Haladejová.

Dekani SvF a FA STU požiadali o možnosť doplniť ďalšie návrhy členstiev v rámci ich fakúlt.

**UZNESENIE: 3.15/2017-KR**

Kolégium rektora STU prerokovalo návrh na schválenie peňažných a nepeňažných vkladov STU do iných právnických osôb:

1. Európskej asociácie škôl plánovania (AESOP)
2. SSCC (Slovak Smart City Cluster)
3. ECLAS

a odporúča doplniť materiál o návrhy zo SvF a FA STU a následne materiál predložiť na vyjadrenie súhlasu Akademickému senátu STU.

**K BODU 16: Rozpočet STU – rozpis dotácie UVP**

Materiál uviedol kvestor. Prizvaná: Ing. Matúšková.

Dokument bol predložený na základe uznesenia AS STU zo dňa 13.3.2017 prijatým v súvislosti s rozpisom dotácie na rok 2017 s vyčlenením čiastky 600.000,-€ na UVP. V zmysle uznesenia 5.3/2017 bola požiadavka na predloženie alternatívneho algoritmu delenia uvedenej čiastky medzi jednotlivé súčasti.

Z diskusie:

Viacerí prítomní sa ohradili voči algoritmu rozdelenia uvedenej čiastky, k návrhu na rozpis dotácie na udržateľnosť UVP.

Dekanka FIIT STU poukázala na delenie cloudu, ktorý bol rozpočtovaný na FIIT STU. Podľa jej vyjadrenia by mala byť položka „Cloud“

rozdelená medzi FIIT a FEI STU rovnocenne. Tiež namietala voči spôsobu prideľovania finančných prostriedkov na fakulty.

Prodekan Drozda upozornil na nepresné čísla prevádzkových nákladov. Podľa jeho vyjadrenia vychádzajú zo skutočných podkladov,

ktoré vznikli v súvislosti s prevádzkou zariadení a infraštruktúry obstaranej v rámci UVP.  Podľa jeho názoru je vhodnejšie deliť čiastku

podľa študijných výkonov.

Dekan SvF STU taktiež nepovažuje predložený návrh za dobrý. Rozdelenie výskumu na UVP a ostatný výskum nie je podľa jeho názoru

rozumné a považuje ho za nesystémové.

Dekanka FA a prodekan FCHPT STU sa pripojili k názoru, že rozdelenie čiastky by bolo rozumnejšie podľa výkonových kritérií. FA STU je

navyše v tomto režime ukrátená a dekanka trvala na zaradení čiastky 150 tis. €.

Dekan SjF STU vyjadril nesúhlas s názormi dekanov a spolu s dekanom MTF STU požiadal prítomných o podporu predloženého modelu

rozdelenia čiastky.

Rektor v závere a v nadväznosti na názory dekanov uviedol, že cieľom bolo dať k dispozícii dekanom peniaze navyše, mimo štátnej

dotácie. Ide o alternatívny návrh, ktorého vypracovaním vedenie zaviazal akademický senát a ten aj rozhodne o jeho výsledku. Návrh bude

v uvedenom znení predložený na rokovanie Akademického senátu STU s poznámkou, že medzi dekanmi nenastala zhoda.

**UZNESENIE: 3.16/2017-KR**

Kolégium rektora STU prerokovalo návrh rozpočtu STU – rozpis dotácie UVP s pripomienkami. Po doplnení stanoviska dekanov bude

návrh predložený na vyjadrenie Akademickému senátu STU.

**INFORMÁCIE A OZNAMY:**

Rektor

* informoval o potrebe diskutovať k aktuálnym materiálom
  + Národný program rozvoja výchovy a vzdelávania Učiace sa Slovensko
  + Zákon o zabezpečovaní kvality vysokoškolského vzdelávania
  + Zákon, ktorým sa mení a dopĺňa zákon č. 131/2002 Z. z. o vysokých školách
    - v nadväznosti na uvedené bolo dohodnuté samostatné stretnutie dňa 10.04.2017 o 8:00 hod. vo veľkej zasadacej sieni rektora
* informoval o podpísaní 2. fázy projektu UVP, zatiaľ len zo strany STU
* oboznámil prítomných, že dňa 06.04.2017 sa uskutoční stretnutie so zástupcami agentúry JASPERS k projektu ACCORD
* informoval, že v blízkej budúcnosti prejdeme na systém E-porady, o postupe a jeho funkciách budú členovia kolégia včas informovaní

Predseda AS STU

# apeloval na prítomných dekanov, aby z hľadiska bezproblémového chodu rokovania nadchádzajúceho AS STU informovali svojich senátorov o diskusii k rozpisu dotácie UVP

Predsedníčka UOO STU

* informovala, že 21.03.2017 bola podpísaná Kolektívna zmluva na rok 2017
* v súvislosti s predstavením ku Dňu učiteľov a na základe podnetov svojich kolegov odporučila do budúcnosti vybrať divadlo s väčšou kapacitou

Prodekan FEI STU

* informoval sa, kedy mu bude doručená ITIC karta, podľa jeho vyjadrenia karty meškajú niekoľko mesiacov
  + prorektor Čičák preverí situáciu
* upozornil, že verzia AISu nie je na STU aktuálna

Dekan SvF

* dotazoval sa na aktuálnu situáciu s elektronickými podpismi v rámci E-schránok
* informoval sa stave telekomunikačných služieb na univerzite

Dekanka FA

* poďakovala sa za účasť vedenia na učiteľskej konferencii
* informovala o zmenách v evidencii publikačnej činnosti - CREPČ 2 a ďalších záležitostiach týkajúcich sa FA

Dekanka FIIT

* informovala sa o možnostiach úhrady prihlášok na štúdium
  + prorektor Čičák oboznámil prítomných, že platby sú umožnené prostredníctvom služby VIAMO, platby kartou zatiaľ nie sú prístupné, ale pracuje sa na ich sfunkčnení

Kvestor

* poďakoval dekanom za spoluprácu pri vypracovaní účtovnej závierky

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Apríl** | 10.04.2017 | AS STU | 14:00 |  |
|  | 26.04.2017 | KR STU | 09:00 |  |
| **Máj** | 31.05.2017 | KR STU | 09:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

07.04.2017 07.04.2017